audio audio | transcription string | speaker int64 |
|---|---|---|
Suētī porrō et Finnī rogāvērunt, ut in cōnsociātiōnem Atlanticam ascīscerentur; | null | |
quō factō Russī mīnātī sunt illās gentēs, quae Russīs sunt fīnitimae, detrimenta politica et mīlitāria captūrās, si societātem peterent Americānōrum. | null | |
Cōnsociātiō ipsa mīlitēs mittit, Gallīs ducentibus, quī gentēs prope Ucraīnam rōborent. | null | |
Salūs Canadae restitūta. | null | |
Postquam extraordināriam auctōritātem sibi nūper vindicāverat, quā raedae onerāriae illēgitimē in viīs Ottavae statūtae uncō abstraherentur, Iustīnus Trudeau, minister prīmārius Canadēnsium, extraordināriam illam auctōritātem dēposuit et nūntiāvit fīnem factum esse dē extrēmō discrīmine et perīculō, quod raedāriī Canad... | null | |
Prīvātae pecūniae, quās domūs argentāriae coactae sunt iussū magistrātuum et sine iūdicis mandātō intercipere et retinēre, raedāriīs mox restituentur. | null | |
Automata Mexicāna in Lūnā. | null | |
Quinque parva automata, in Mexicō facta, mēnse Iūniō in caelum immittentur usque ad lūnam. | null | |
Ibi enim automata, discī formā praedita et bīnīs rotīs fulta, per superficiem vagābuntur gregātim, tamquam examen apium, ut metalla et nātūram lūnae pervestigent. | null | |
Mīra illa automata sunt ab artificibus Ūniversitātis Mexicānae excogitāta. | null | |
Longae aedēs prōpositae. | null | |
Occidentālis studiōrum Ūniversitas Vasintōniēnsis dē Bellinghamiā agrum et dē comitātū Whatcom dictō pecūniam rogāvit, quibus longae aedes, quālēs aboriginēs hūius regiōnis ōlim aedificābant, struerentur. | null | |
Quod cōnsilium approbātum est ā fīnitimīs aboriginum gentibus. | null | |
Iam ad quinquāgiēns centēna mīlia dollāriōrum sunt ā Vasintōniā cīvitāte dīcāta ad hās aedēs parandās, quae architectonicēn seu artem aedificandī maritimae tribūs Salish dictae repraesentābunt. | null | |
Duo mūnera docendī. | null | |
Ideo rāriōrēs hāc hieme nūntiōs Latīnōs ēdimus, quia pauciōrēs quam fuimus sumus. | null | |
Ut annō proximō possīmus utrumque sermōnem novīs discipulīs offerre, oportet nōs duōs novōs praeceptōrēs condūcere. | null | |
Itaque vōs auscultātōrēs, quī aut Latinē aut Graecē loquiminī, atque doctorālem, vel etiam magistrālem, gradum adeptī estis, hortāmur ut nōmina dētis Occidentālī studiōrum Ūniversitātī Vasintōniēnsī. | null | |
Quaerimus enim alterum, quī rudīmentīs linguae Latīnae discipulōs Latīnē imbuat | null | |
Nōmina, cum curriculō vītae et epistolā, quā διδασκαλικὴ φιλοσοφία sive ratiō docendī dēscrībitur, mittenda sunt per paginam, cūius īnscriptiō subdita est. | null | |
diē ūndecimō mēnsis Aprīlis. | null | |
Americāna captīva redūcta. | null | |
Xenīa Carelīna, cīvis et Americāna et Russica, domum redūcta est post annum in vinculīs Russicīs actum. | null | |
Damnāta enim erat laesae māiestātis ut duodecim annōs continerētur, cum ad quinquāginta dollārēs dedisset hominibus quī auxilium Ūcrāīnēnsibus ferrent. | null | |
Prō Carelīnā Russīs trāditus est Arctūrus Petrov, cīvis Russicus et Theodiscus, quī clandestīnum commercium rērum ēlectronicārum Russīs prohibitārum gerēbat. | null | |
Lēgātī enim Russī et Americānī cōnantur inimīcitiās inter suās gentēs sēnsim extinguere et normās restituere lēgātiōnis obeundae. | null | |
Portōria imposita. | null | |
Nōn sine magnā cōnfūsiōne metūque mercātōrum, praeses Americānus portōria in mercem omnium gentium imposuit. | null | |
Prīmum enim maxima portōria ēdīxit in mercem Asiāticārum gentium, minima vērō in mercem novī orbis terrārum, cūius effectus vidēbātur fore ut commercium inter gentēs novī orbis fovērētur. | null | |
Deinde lēgātī multārum gentium dīxērunt sē velle negōtia agere, quō aequius commercium cum Americānīs agerent: | null | |
nam Formōsēnsēs offerēbant portōria omnīnō abrogāre, nē esset ullum impedimentum inter sē et Americānōs, et Ursula von der Leyen, praeses Eurōpaeī Conciliī, dīxit sē posse quædam portōria abrogāre. | null | |
Nūperrimē igitur plēraque portōria ad decimam partem reducta sunt, nisi quod portōria in Sīnēnsium mercem identidem aucta sunt. | null | |
Canada autem Mexicumque, quippe quae gentes foedere commerciī cum Americā coniunctae sint, novōrum quidem immūnēs sunt portōriōrum. | null | |
At von der Leyen etiam cum Sinēnsibus agit nē flūmen mercis Sēricae ab Americā in Eurōpam dīrigātur: | null | |
nam ut Americānī ēgērunt, sīc etiam Ūniō Eurōpaea cogitat nova portōria in mercem impōnere Sinēnisum, ut quī artificibus suīs pūblicō impēnsō subvenīre soleant. | null | |
Etiam metuunt Eurōpaeī nē Americānī portōria in medicāmenta impōnant, id quod prōmīsit praeses Americānus sē mox actūrum. | null | |
Vīnsōn ad Iemen et Persiam nāvigat. | null | |
Magistrātūs Americānī iussērunt prīmum, ut nāvis āeroplānigera Truman appellāta in marī Rubrō prope Iemen mānēret; | null | |
diende, ut altera Vīnsōn dicta, quae in marī Pacificō erat, ad Iemen nāvigāret. | null | |
Ambigitur autem, utrum Iemenītīs an Persīs, quippe quī Iemenītīs arma suppeditent, nāvēs magis minentur. | null | |
Tertia porro pars āeroplānōrum clanculāriōrum, quae quamvis magna onera pyrobolōrum ferentia in fīnēs hostium clam volāre possunt, ad Didacum Garsēam īnsulam trānslāta est, unde aut in Iemen aut in Persiam impetūs facere possunt. | null | |
Persārum lēgātī et Americānī mox in Ōman vel inter sē vel per Ōmānēnsēs dē armīs atomicīs colloquentur, quae Americānī metuunt nē Persae parent. | null | |
Mīlitēs ad Panamam mittendī. | null | |
Petrus Hegseth, secretārius mīlitāris, in Panamam missus, negōtium cum magistrātibus Panamēnsium ēgit quō plūrēs mīlitēs Americānī eō mitterentur quī mīlitēs Panamēnsium exercērent et Castra Sherman appellāta diū dērelicta renovārent. | null | |
Christīna Ferdinanda dē Kirchner interdīcta. | null | |
Magistrātūs Americānī interdīxērunt nē Christīna Ferdinanda dē Kirchner, ōlim praeses Argentīnōrum, in fīnēs Americānōrum intrāret, ut quae corrupta dōnīs vidērētur. | null | |
Quae in Argentīnā iam damnāta est corruptiōnis. | null | |
Nihilōminus Ferdinanda dē Kirchner dux manet Perōnistārum factiōnis. | null | |
Comitia in Canadā habenda. | null | |
Marcus Carney, quī in locum Iustīnī Trudeau succēssit et mūnere prīmī ministrī ad tempus fungitur, comitia indīxit mēnse Aprīlī exeunte habenda. | null | |
Nam Carney, ut quī nullō populārī suffrāgiō ēlectus sit, spērat sē magis lēgitimum vīsum īrī, sī favōre populī sē fruī dēmonstrāverit. | null | |
Iustīnus Trudeau, cum minister prīmārius esset, partēs sinistrās, cuī Carney quoque pertinet, adeō pessum dedit, ut mēnse Iānuāriō nēmo crēdiderit aliter fierī posse quam ut Petrus Poilievre, dux factiōnis dextrae, minister mox fīeret prīmārius. | null | |
Nunc vērō, cum spēs metusque populī ad commercium portōriaque spectet, subitāneā rērum fortūnaeque commūtātiōne fit, ut Līberālēs, in quā factiōne Carney numerātur iterum pollēre videantur. | null | |
Sīcārius Slovaciānus. | null | |
Diē Mercuriī sīcārius cōnātus est manuballistā occīdere Robertum Fīcō, ministrum prīmārium Slovaciānōrum. | null | |
Sīcārius fertur esse Gēorgius Cintula, homo septuāgintā et ūnum annōs nātus et rude dōnātus quī carmina pangere solēbat, cūius vicīnī vix possunt crēdere eum tantum facinus facere voluisse. | null | |
Singapūria. | null | |
Diē Mercuriī Laurentius Wong factus est quartus summus magistrātus Singapūrēnsium. | null | |
Vigintī enim annōs ad Singapūrēnsium reī pūblicae gubernacula sedēbat Lee Hsien Loong, quī nunc nātus est annōs septuagintā et duōs et manēbit minister senior, ut priōrēs ministrī prīmāriī mānsērunt ad rempūblicam stabiliendam. | null | |
Catalaunia. Suffrāgiīs populāribus in Catalauniā lātīs numerātīsque, Sociālistae victōrēs ēvāsērunt, sed nulla factiō māiōrem partem senātūs Catalaunicī habēbit. | null | |
Neque potuērunt factiōnēs socialistīs oppositae, quae lībertātem Catalauniae spērant, satis auctōritātis sibi comparāre ut inter sē coniunctae sine sociālistīs magistrātūs ēligerent. | null | |
Itaque vērisimile vidētur necesse fore sociālistīs cum partibus dextrīs agere ut magistrātūs ēligant. | null | |
Novī magistrātūs Russicī. | null | |
Vladīmir Pūtin, quīntum praeses Russōrum creātus, novōs magistrātūs nōmināvit, quōs senātus Russōrum confirmābit. | null | |
Sergius Shoigū, quī duodecim annōs mīlitiae praefuerat, est in concilium secūritātis translātus. | null | |
In locum ēius succēdit Andrēās Beloūsov, rēbus oeconomicīs perītus quī putātur cūrātūrus, ut corruptiō cohibeātur. | null | |
Inter aliōs novōs magistrātūs Alexeius Dyumin, ōlim satelles Vladīmirī Pūtin, deinde praefectus Tūlae regiōnī, ita prōmōtus est ut fabrīs praesit quī arma mīlitiae suppeditant. | null | |
Perūvia. | null | |
Magistrātūs Perūviānī diē Veneris nuntiāvērunt sē quaestiōnem in Dīnam Boluarte praesidem habēre, ut quae custōdēs pūblicōs, quī quaestiōnem dē Nicānōre frātre habērent, dīmīsisset. | null | |
Iam quaestiō altera in Dīnam Boluarte habētur, propter hōrologia pretiōsa quae possidet. | null | |
Custōdēs accūsātōrēsque pūblicī etiam domum Matthaeī Castanēda, patrōnī praesidis quī parat causam dē hōrologiīs dīcendam, excussērunt. | null | |
Nicānōr praesidis frāter prō suā parte negāvit sē quidquam malī fēcisse. | null | |
Perūvia intrā annōs sex septem habuit praesidēs. | null | |
Hāītia. | null | |
Mīlitēs aērāriī Americānī tam opificēs quam machinās in Hāītiam important, ut castra pūblicīs custōdibus Nātiōnum Ūnītārum parentur. | null | |
Nam mille Keniānōrum et aliī multī multīs ē terrīs oriundī mox mittentur, quī Hāītiānōs custōdēs pūblicōs adiuvent rempūblicam in pācem redigere. | null | |
Hāītiānī tantum novem mīlia custōdum pūblicōrum habent, quōrum tantum tria mīlia opus facere possunt. | null | |
Latrōnēs autem, quī per Hāītiam et praecipuē Portum Principis Hāītiae caput līberē grassantur, numerīs armīsque feruntur custōdēs pūblicōs superāre. | null | |
Diē Saturnī latrōnēs aliam statiōnem custōdum pūblicōrum cēpērunt et flammīs dedērunt; | null | |
quī putantur ad triginta statiōnēs excīdisse. | null | |
Diurnāriī Americānī collocūtī sunt cum Iacobulō Chérizier, quī et “Barbacōa” appellātur, notissimō dūce latrōnum. | null | |
Quī dīxit sē, cum ipse custos pūblicus esset, didicisse gregēs latrōnum prīmum constitūtōs esse ab hominibus in rē pūblicā versātīs, ut eōrum obtrectātōrēs aemulōsque oppugnārent; | null | |
sē autem suōsque nunc in populum saevīre quia sibi ā magistrātibus id ipsum agere esse permissum. | null | |
Dixit porrō sē parātum esse diū bellum gerere in Keniānōs aliōsque aliārum gentium, quōs fatigātōs caede putat esse discessūrōs. | null | |
Novum missile Russicum. | null | |
Russōrum nāvēs subaquāneae coepērunt novum missile ferre “Bulava” dictum. | null | |
Ūnumquodque missile quinquiēns mīliēns mīlia passuum volāre potest et decem vehicula atomica et automata in singulās et sēiunctās urbēs excīdendās perferre. | null | |
Russī porrō sēna dēna missilia habent in septem nāvibus subaquāneīs. | null | |
Americānī Sȳrōs missilibus oppugnant. | null | |
Navēs Americānae ūndēsexāgintā missilia in castra āēria Sȳriāna mīsērunt. | null | |
Talal Barazi praefectus Homs prōvinciae diurnariīs dīxit quinque interfectōs, septem vulnerātōs esse. | null | |
Geofrīdus Davis, ōrātor exercitūs Americānī, nuntiāvit mīlitēs Russōs, quī solērent in iīsdem castrīs versārī, praemonitōs āfuisse dum castra oppugnārentur; | null | |
Americānōs cūram adhibuisse quō vītārent nē multī Sȳrī Russīve occīderentur. | null | |
Impetus factus est ut regimen Sȳrum pūnīrētur propter ēius ūsum armōrum chemicōrum, quae secundum cōnsilium annō bis millēsimō tertiō decimō inter Americānōs et Russōs et Sȳrōs pactum fuērunt annō īnsequente abicienda ac dēlenda; | null | |
sed diē Martis septuāgintā Sȳrī in oppidō septentriōnālī Khan Sheikhoun dictō prōhibitīs armīs chemicīs periērunt. | null | |
Xi Americam vīsitat. | null | |
Xi Jinping, praesēs Sinēnsium, in Flōridam cīvitātem iter fēcit ubi cum Donaldō Triumphō praeside Reīpūblicae dē commerciō colloquitur necnōn dē periculīs atomicīs, quibus minātur Kim Jong-un tyrannus Coreānōrum Boreālium. | null | |
Xi biduum apud Donaldum versābitur in ēius villā maritimā cui nōmen Mare ad Lacum. | null | |
Clādēs Stockholmiae patrāta. | null | |
Diē Veneris Stockholmiae virī trēs, ē quibus ūnum custōdēs pūblicī adhūc quaerunt, raedam onerāriam in pantopōlium dīrēxērunt, ubi nonnullōs occīdērunt, aliōs vulnerāvērunt. | null |
Subsets and Splits
No community queries yet
The top public SQL queries from the community will appear here once available.